EkBass/fiwiki-20250220-pages-articles huggingface dataset:
Shūko Aoyama

Shūko Aoyama (s. 19. joulukuuta 1987 Kanagawa) on japanilainen tennispelaaja. Hän on ollut parhaimmillaan kaksinpelissä WTA-listan sijalla 182 helmikuussa 2015 ja nelinpelissä sijalla 13 huhtikuussa 2021. Hän on voittanut urallaan viisitoista WTA-turnausta nelinpelissä. Aoyama saavutti ensimmäisen WTA- turnausvoittonsa nelinpelissä elokuussa 2012, kun hän voitti Chang Kai-Chenin kanssa Citi Openin loppuottelussa parin Irina Falconi ja Chanelle Scheepers. Tämä oli ensimmäinen kerta kun Aoyama ja Chang pelasivat yhdessä. Maaliskuussa 2013 Aoyama saavutti toisen nelinpelitittelinsä voitettuaan jälleen Changin parina. He voittivat Malesian avointen loppuottelussa parin Janette Husárová ja Zhang Shuai, ottelun kestäessä yli kaksi tuntia ja ottelun venyessä match tie breakiin. Kolmannen nelinpeliturnausvoittonsa Aoyama saavutti Citi Openissa elokuussa 2013 Vera Duševinan parina. He voittivat loppuottelussa parin Eugenie Bouchard ja Taylor Townsend. Grand Slam -turnausten nelinpelissä Aoyama on selviytynyt parhaimmillaan välieriin Wimbledonissa 2013. Siellä hän pelasi Chanelle Scheepersin kanssa. He hävisivät välierissä parille Hsieh Su- wei ja Peng Shuai. == Turnausvoitot == === Nelinpeli (15) === No. Päivä Turnaus Alusta Pari Vastustaja Tulos 1\. 3. elokuuta 2012 Citi Open, Washington DC, Yhdysvallat Kova Chang Kai-Chen Irina Falconi Chanelle Scheepers 7–5, 6–2 2\. 3. maaliskuuta 2013 Malesian avoin tennisturnaus, Kuala Lumpur, Malesia Kova Chang Kai-Chen Janette Husárová Zhang Shuai 6–7(4–7), 7–6(7–4), [14–12] 3\. 3. elokuuta 2013 Citi Open, Washington DC, Yhdysvallat Kova Vera Duševina Eugenie Bouchard Taylor Townsend 6–3, 6–3 4\. Elokuu 2014 Washington Open, Yhdysvallat Kova Gabriela Dabrowski Hiroko Kuwata Kurumi Nara 6–1, 6–2 5\. Lokakuu 2014 Japan Women's Open, Japani Kova Renata Voráčová Lara Arruabarrena Tatjana Maria 6–1, 6–2 6\. Syyskuu 2016 Japan Women's Open, Japani Kova Makoto Ninomiya Jocelyn Rae Anna Smith 6–3, 6–3 7\. Elokuu 2017 Washington Open, Yhdysvallat Kova Renata Voráčová Eugenie BoucKova Sloane Stephens 6–3, 6–2 8\. Syyskuu 2017 Japan Women's Open, Japani Kova Yang Zhaoxuan Monique Adamczak Storm Sanders 6–0, 2–6, [10–5] 9\. Kesäkuu 2019 Rosmalen Championships, Alankomaat Ruoho Aleksandra Krunić Lesley Kerkhove Bibiane Schoofs 7–5, 6–3 10\. Lokakuu 2019 Tianjin Open, Kiina Kova Ena Shibahara Nao Hibino Miyu Kato 6–3, 7–5 11\. Lokakuu 2019 Kremlin Cup, Venäjä Kova (s) Ena Shibahara Kirsten Flipkens Bethanie Mattek-Sands 6–2, 6–1 12\. Helmikuu 2020 St. Petersburg Trophy, Venäjä Kova (s) Ena Shibahara Kaitlyn Christian Alexa Guarachi 4–6, 6–0, [10–3] 13\. Tammikuu 2021 Abu Dhabi Open, Yhdistyneet arabiemiirikunnat Kova Ena Shibahara Hayley Carter Luisa Stefani 7–6(7–5), 6–4 14\. Helmikuu 2021 Yarra Valley Classic, Australia Kova Ena Shibahara Anna Kalinskaja Viktória Kužmová 6–3, 6–4 15\. Huhtikuu 2021 Miami Open, Yhdysvallat Kova Ena Shibahara Hayley Carter Luisa Stefani 6–2, 7–5 == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1987 syntyneet Luokka:Elävät henkilöt
Jelena Golovina

Jelena Vladimirovna Golovina (, s. 16. helmikuuta 1961 Komarovo) on Neuvostoliittoa edustanut venäläinen ampumahiihtäjä. Hän edusti seuratasolla Dynamo Jekaterinburgia. Golovina voitti sprinttikilpailun (5 km) maailmanmestaruuden Lahdessa 1987. Normaalimatkalla (15 km) hän saavutti MM- hopeaa Minskissä 1990. Sprinttimatkan vaihduttua 7,5 kilometriin hän sai MM- pronssia Lahdessa 1991. Golovina kuului maailmanmestaruuden voittaneeseen Neuvostoliiton viestijoukkueeseen Egg am Etzlissä 1985, Lahdessa 1987, Chamonix'ssa 1988, Feistritzissä 1989, Oslossa 1990 ja Lahdessa 1991. Joukkuekilpailun maailmanmestaruuden hän voitti Feistritzissä 1989, Oslossa 1990 ja Lahdessa 1991. Golovina voitti maailmancupin kokonaiskilpailun kaudella 1988–1989 ja sijoittui kolmanneksi kaudella 1989–1990. == Lähteet == Luokka:Neuvostoliittolaiset ampumahiihtäjät Luokka:Vuonna 1961 syntyneet Luokka:Elävät henkilöt
John Lenehan

John Lenehan on brittiläinen pianisti. Hän on esiintynyt muiden muassa Lontoon sinfoniaorkesterin ja Liverpoolin kuninkaallisten filharmonikkojen kanssa. Hän on tulkinnut sellaisten säveltäjien kuin Charles-Valentin Alkanin, John Irelandin sekä Philip Glassin teoksia, ja hänen innovatiivisiin resitaaliohjelmiinsa on usein kuulunut jazzohjelmistoa ja elokuvaa. Lenehan on levyttänyt musiikkia 1600-luvulta 2000-luvulle. Lukuisten levytysten joukkoon kuuluvat muun muassa Naxoksella julkaistu Gramophone-palkittu tulkinta Michael Nymanin pianokonsertosta sekä John Irelandin pianotuotanto kokonaisuudessaan samalla levymerkillä.Naxos.com: John Lenehan Lenehan on työskennellyt myös säveltäjänä ja sovittajana. == Lähteet == == Aiheesta muualla == * Viralliset sivut Luokka:Brittiläiset pianistit Luokka:Syntymävuosi puuttuu Luokka:Elävät henkilöt
Condemned (yhtye)

Condemned on yhdysvaltalainen brutaalia death metalia soittava yhtye. Sen perustivat vuonna 2004 rumpali Forrest Stedt ja kitaristi Steve Crow. Condemnedin julkaistua demon Mass Burial vuonna 2005 Lacerated Enemy Records otti yhtyeeseen yhteyttä ja Condemned solmi levytyssopimuksen. Esikoisalbumi Desecrate the Vile julkaistiin tammikuussa 2007. Elokuussa 2008 yhtye solmi levytyssopimuksen Unique Leader Recordsin kanssa. == Jäsenet == * Forrest Stedt – rummut (2004–) * Steve Crow – kitara (2004–) * Angel Ochoa – laulu (2005–) * Mario Pena – bassokitara (2006–) * Paul Avila – kitara (2008–) === Entiset jäsenet === * Ross Scarbro – kitara * Paul Hickey – bassokitara (2004–2006) * Chris Ben-Judah – kitara (2005–2006) * Jerry Williams – kitara (2006–2007) === Livemuusikot === * Alex Colon – rummut (2012) * Sam Townsley – laulu (2013–) == Diskografia == ;Studioalbumit * * * ;Demot * * == Lähteet == == Aiheesta muualla == * * Luokka:Yhdysvaltalaiset brutaalit death metal -yhtyeet
Realms of the Ungodly

Realms of the Ungodly on Condemnedin toinen studioalbumi, joka julkaistiin 8. marraskuuta 2011. == Kappaleet == # # # # # # # # # # == Kokoonpano == ;Yhtye * Angel Ochoa – laulu * Paul Avila – kitara * Steve Crow – kitara * Mario Pena – bassokitara * Forrest Stedt – rummut ;Tuotanto * Samur Khouja – tuottaja, äänittäjä * Jon Zig – kansikuva == Arvostelut == * The Metal Observer: 8.5/10 Metal Observer review * Global Domination: 8.5/10 Global Domination: Album review == Lähteet == == Aiheesta muualla == * Luokka:Vuoden 2011 albumit Luokka:Condemnedin albumit
Desecrate the Vile

__NOTOC__ Desecrate the Vile on yhdysvaltalaisen brutaalin death metalin yhtyeen Condemnedin esikoisalbumi. Se julkaistiin vuonna 2007 levymerkillä Lacerated Enemy Records. Vuonna 2008 Lacerated Enemy julkaisi albumista uusintapainoksen, joka sisältää Mass Burial -demon. Albumista julkaistiin kertaalleen uusintapainos vuonna 2012. == Kappaleet == Kaikki kappaleet sanoittanut Forrest Stedt. # # # # # # # # # # === Uudelleenjulkaisun bonuskappaleet === # * # # == Kokoonpano == === Yhtye === * Angel Ochoa – laulu * Steve Crow – kitara, logo, layout * Jerry Williams – kitara * Mario Pena – bassokitara * Forrest Stedt – rummut === Vierailevat muusikot === * Sam Townsley – laulu (kappale 7) * Shawn Whitaker – laulu (kappale 7) * Levi Fuselier – laulu (kappale 7) === Muut tekijät === * Jeremy Craw – tuottaja * Colin Davis – masteroija * Pär Olofsson – kansikuva == Aiheesta muualla == * Luokka:Vuoden 2007 esikoisalbumit Luokka:Condemnedin albumit
Seltso (Brjanskin alue)

Seltso () on kaupunki ja kaupunkipiirikunta Venäjän Brjanskin alueella. Se sijaitsee Dneprin sivuhaaran Desnan varrella, 22 kilometriä Brjanskista luoteeseen. Kaupungissa on Brjanskista Roslavliin johtavan radan rautatieasema, puujalostusteollisuutta ja meijeri. Seltso oli pitkään kaupunkimainen taajama, kunnes sai kaupungin aseman vuonna 1990. Vuonna 2010 kaupungissa asui 17 934 henkeä. === Asukasluvun kehitys === Oheinen taulukko kuvaa kaupungin väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Seltson kaupunkiin keskittynyt sivusto (seltso-city.ru) Luokka:Brjanskin alueen kaupungit
Navlja

Navlja () on kaupunkityyppinen taajama ja Navljan piirin hallintokeskus Venäjän Brjanskin alueella, 53 kilometriä Brjanskista etelään. Vuonna 2010 Navljan taajamassa asui 14 361, Navljan kaupunkikunnassa 15 844 ja koko piirissä 28 341 henkeä. == Asukasluvun kehitys == Oheinen taulukko kuvaa kaupunkimaisen taajaman väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Navljan kaupunkitaajamaan keskittynyt sivusto (br-navlya.ru) *Navljassa sijaitsevasta Kazanilaisen Jumaläidin ikonin mukaan nimetystä kirkosta (sobory.ru) Luokka:Brjanskin alueen kaupunkityyppiset taajamat
Kletnja

Kletnja () on kaupunkityyppinen taajama ja Kletnjan piirin hallintokeskus Venäjän Brjanskin alueella, 99 kilometriä Brjanskista länteen. Taajama on Dneprin valuma-alueen Nadva-sivujoen varrella. Taajamassa on ainakin neuvostovuosina ollut huonekalujen valmistusta, puunjalostusteollisuutta sekä juuston tuotantoa. Vuonna 2010 Kletnja taajamassa asui 13 313, Kletnjan kaupunkikunnassa 13 454 ja koko piirissä 20 166 henkeä. == Asukasluvun kehitys == Oheinen taulukko kuvaa kaupunkimaisen taajaman väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Navljan kaupunkitaajamaan keskittynyt sivusto (br-navlya.ru) Luokka:Brjanskin alueen kaupunkityyppiset taajamat
Vajovesi

Vajovesi on maankamaran kyllästymättömässä vyöhykkeessä painovoiman ansiosta laskeutuva vesi."Vajovesi", WSOY Iso tietosanakirja 10, s. 84, WSOY 1997 ISBN 951-0-20163-4 Tämän laskeutumisprosessin eli uuttumisen mukana siirtyy alempiin maakerroksiin liukoisia aineita. Lopulta vajovesi päätyy pohjavedeksi. == Lähteet == Luokka:Hydrogeologia
Pogar

Pogar () on kaupunkityyppinen taajama ja samannimisen piirin hallintokeskus Venäjän Brjanskin alueella, 128 kilometriä Brjanskista lounaaseen. Taajama sijaitsee Dneprin vesistön Desnan sivujoen varrella. Vuonna 2010 tässä kaupunkikunnan muodostamassa taajamassa asui 9 900 ja koko piirissä 28 333 henkeä. Kuva:166.Городские храмы.Погар 2012.JPG|Pyhän Annan kirkko. Kuva:165.Храм Живоначальной Троицы.Погар 2012.JPG| Kolminaisuuden mukaan nimetty kesäkirkko. Seudulla on ollut slaavilaista asutusta jo 700−800-luvuilla. Seutu mainitaan kirjallisissa lähteissä vuonna 1155 nimellä Radoštš (Радощ) tai Radogoštš (Радогощ). Mongolit tuhosivat asutuksen 1200-luvulla. 1200-luvun jälkipuoliskolla seutu liitettiin Liettuaan. Vuosina 1380, 1500 ja 1517-1618 se kuului Venäjälle. Vuonna 1618 liitettiin Puola- Liettuaan. Venäjän ja Puolan välisten taistelujen johdosta asutus paloi neljästi 1500-luvulla. Tunnettu markkinapaikkana 1600-luvun jälkipuoliskosta lähtien. Vuosina 1763-1797 se oli kihlakuntakaupunki, sittemmin vähäisempi kaupunki Tšernihivin kuvernementissä. Vuoden 1917 jälkeen maaseututaajama, vuodesta 1938 kaupunkityyppinen taajama. Taajamassa on ollut savuketehdas, säilykkeiden, kasviöljyn, kuivamaidon ja lihan tuotantoa. Seudulta on nostettu turvetta. == Asukasluvun kehitys == Oheinen taulukko kuvaa kaupunkimaisen taajaman väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Brockhaus–Jefron -tietosanakirjan (1890—1907) artikkeli paikkakunnasta (academic.ru) Luokka:Brjanskin alueen kaupunkityyppiset taajamat
Vakaaja

Vakain eli vakaaja (myös stabilisaattori), on laivoissa merenkäynnistä johtuvia laivan liikkeitä vaimentava laitteisto. Laitteistoon kuuluu esimerkiksi vaimennustankit tai laivan sivuille voidaan sijoittaa liikuteltavia eväjärjestelmiä."Vakaaja", WSOY Iso tietosanakirja 10, s. 85, WSOY 1997 ISBN 951-0-20163-4 ==Katso myös== *Gyroskooppi == Lähteet == Luokka:Laivatekniikka
Mittauslaitteiden varmentaminen

Mittauslaitteiden varmentaminen,Tarkastuslaitokset, Tukes aiemmin vakaaminen eli vakaus, tarkoittaa erilaisten mittaus- ja punnistusvälineiden tarkistusta, hyväksyntää ja leimaamista. Vakaamisesta säädetään laissa, ja esimerkiksi kaupankäynnissä käytettävien mittaamislaitteiden on oltava vaattuja. Vakaaminen on uudistettava tietyin välin. Tyyppitarkastuksen ja vakauksen suorittaa hyväksytty tarkastuslaitos. Tarkastuslaitosjärjestelmä (vakauslaitos) oli aiemmin valtion laitos, WSOY Iso tietosanakirja 10, s. 85, WSOY 1997 ISBN 951-0-20163-4nykyisin tarkastuksia tekevät Tukesin valtuuttamat yritykset. Mittauslaitelaki vuodelta 2011 on kumonnut vakauslain, mutta siirtymäsäännösten vuoksi vanha laki on voimassa siirtymäajan siten että vakauslain mukaan ennen ajankohtaa 1. heinäkuuta 2011 tehdyt tyyppihyväksynnät ja vakaukset ovat voimassa edelleen.Vanhan vakauslain varmentamisen menettelyt, Tukes Valvonnasta vastaavat Turvallisuus- ja kemikaalivirasto Tukes ja lääninhallitukset.Tukes == Lähteet == ==Aiheesta muualla== * Mittauslaitelaki (707/2011) * Kumottu vakauslaki (219/1965) Luokka:Mittaaminen
Lokot (taajama)

Lokot () on kaupunkityyppinen taajama ja Brasovon piirin hallintokeskus Venäjän Brjanskin alueella. Brasovon rautatieasema sijaitsee kolmen kilometrin päässä. Vuonna 2010 Lokotin taajamassa asui 10 028, samannimisessä kaupunkikunnassa 11 892 ja koko Brasovon piirissä 21 471 henkeä. Ainakin neuvostovuosina taajamassa oli työkaluja, alkoholia ja huonekaluja valmistavia tuotantolaitoksia sekä maatalousalan oppilaitos. == Asukasluvun kehitys == Oheinen taulukko kuvaa Lokotin kaupunkimaisen taajaman väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Taajamaan keskittynyt sivusto (mylokot.com) Luokka:Brjanskin alueen kaupunkityyppiset taajamat
Vakauslaitos

Vakauslaitos, aiemmin vakauskomissioni oli Suomessa vuosina 1885–1972 toiminut valtion laitos, johon kuuluivat kauppa- ja teollisuusministeriön alaiset vakaajat. Nykyisin mittauslaitteiden varmentamisista (aiemmin vakauksista) vastaavat Tukesin hyväksymät yksityiset tarkastus- ja arviointilaitokset sekä valtuutetut laitokset.Vakauslaitos, WSOY Iso tietosanakirja 10, s. 85, WSOY 1997 ISBN 951-0-20163-4Heli Suurmäki, Mittakaavapoikkeamien selvittäminen lattakomparaattorilla, s. 10 (opinnäyte)Tarkastuslaitokset, Tukes == Lähteet == == Aiheesta muualla == * Hiusten halkojaa haastattelemassa. Käynti valtion vakaustoimistossa, Suomen Kuvalehti, 23.08.1924, nro 34, s. 12, Kansalliskirjaston digitaaliset aineistot * Mistä tiedetään, että metri on metri? Prof. Väisälän ainutlaatuinen keksintö ja muita vakaustoimiston ihmeitä, Suomen Kuvalehti, 12.01.1935, nro 2, s. 8, Kansalliskirjaston digitaaliset aineistot Luokka:Mittaaminen Luokka:Suomen entiset viranomaiset ja keskusvirastot
Fluorietikkahappo

Fluorietikkahappo (C2H3O2F) on erittäin myrkyllinen etikkahapon fluorattu johdannainen. Yhdistettä ja sen johdannaisia käytetään tuholaismyrkkynä. == Ominaisuudet == Huoneenlämpötilassa fluorietikkahappo on väritöntä kiteistä ainetta. Yhdiste liukenee kuumaan veteen ja orgaanisiin liuottimiin, kuten etanoliin. Fluorietikkahapon happovakion arvo on 2,2·10-3 mol/dm3 ja se on elektronegatiivisen fluoriatomin aiheuttaman induktiivisen efektin vuoksi etikkahappoa vahvempi happo. Fluorietikkahapon reaktiot ovat tyypillisiä karboksyylihapoille.Arthur J. Elliott:Fluorinated Acetic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 1.11.2013Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick : Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 1.11.2013 Fluorietikkahappo on erittäin myrkyllistä. Sitä esiintyy vähintään 24 myrkyllisessä kasvilajissa, muun muassa eteläafrikkalaisessa Dichapetalum cymosum -lajissa, josta sitä eristettiin ensimmäisen kerran, ja eräissä australialaisissa kasveissa. Fluorietikkahapon myrkyllisyys perustuu siihen, että se muodostaa fluoriasetyylikoentsyymi-A:ta ja siitä edelleen sitraattisyntaasin katalysoimana fluorisitruunahappoa (C6H7FO7). Fluorisitruunahappo estää akonitaasin toiminnan, minkä vuoksi elimistön sitruunahappopitoisuus kasvaa ja sitruunahappokierto estyy. Myrkytyksen oireita ovat yskä, pahoinvointi, vatsakivut ja kouristukset. Fluorietikkahapolle altistuminen voi johtaa kuolemaan. Fluorietikkahappo on myös erittäin syövyttävää. Viitattu 1.11.2013.. ==Valmistus ja käyttö== Fluorietikkahappoa voidaan valmistaa käsittelemällä sen natriumsuolaa natriumfluoriasetaattia rikkihapolla. Toinen tapa syntetisoida yhdistettä on jodietikkahapon ja elohopea(II)fluoridin välisellä reaktiolla ja muodostuneen tuotteen hydrolyysillä. Sitä voidaan valmistaa myös hapettamalla fluorietanolia. Fluorietikkahappoa, sen natriumsuolaa ja metyyli- ja etyyliestereitä voidaan käyttää rodentisideina erityisesti rottien hävittämiseen. == Lähteet == == Aiheesta muualla == * *Toxin and Toxin Target Database (T3DB): Fluoroacetic acid *ChemBlink: Fluoroacetic acid Luokka:Fluoriyhdisteet Luokka:Karboksyylihapot
Turkama & Kumppanit

Turkama & Kumppanit Oy (T&K;) oli suomalainen mainostoimisto, jonka ympärille muodostunut Advisor-konserni kasvoi Suomen suurimpien mainostoimistoryhmittymien joukkoon 1970- ja 1980-luvuilla. Kauppaneuvos Yrjö Turkaman ja viime vaiheissa konsernijohtaja Ahti Sirkiän luoma, suurimmillaan 270 ihmistä työllistänyt yritysryhmä ajautui konkurssiin keväällä 1992. Turkama-mainostoimisto syntyi vuonna 1963 mainostoimisto SEKistä irtautuneiden viiden työntekijän (Yrjö Turkama, Matti Harkonmäki, Airi Hast, Rauno Ruotsinsalo ja Rauli Warto) perustamana. Sen ensimmäisiä asiakasyrityksiä olivat Tuottajain Lihakeskuskunta, Kone ja Koneen tuolloin omistama torniolainen Ke-Ri-nailonsukkatehdas.Heinonen & Konttinen s. 165 Mainostoimiston sisaryritykseksi perustettiin 1964 T&K-tiedotuspalvelu;, josta tuli myöhemmin itsenäinen Suomen Tiedotuspalvelu Oy (STP). Sen asiakkaina oli etenkin vaatetusteollisuuden merkkejä, kuten Ke-Ri Oy:n Amar-sukat, Mattisen Teollisuus Oy:n James-farkut ja turkulainen Kestilä. Turkama & Kumppanit kasvoi nopeasti 1960-luvulla ja alkoi 1970-luvun puolivälissä hankkia omistukseensa muita mainos- ja viestintätoimistoja, kuten Lars Christianssonin ja Pentti Alatalon yritykset AC-mainos ja AC-tiedotus, Suomen Ilmoituskeskus Ilmo ja lahtelainen Advisor.Heinonen & Konttinen s. 255 Myöhemmin Turkama- konserniin kuului jo yli kymmenen yritystä, joista muodostettu Advisor- konserni oli alan suurimpia yritysryhmiä. Vuonna 1987 Talouselämä-lehden imagotutkimuksessa Turkama & Kumppanit oli Suomen tunnetuin mainostoimisto.Heinonen & Konttinen s. 257–258 Yrjö Turkama sai kauppaneuvoksen arvon 1983.SKS Biografiakeskus: Kauppaneuvokset Suomen 1990-luvun alun lamavuosina Advisor-ryhmä koki monen muun yrityksen tavoin konkurssin. Osa konsernin yrityksistä jatkoi toimintaansa vuonna 1992 tehtyjen MBO-kauppojen kautta. Marja-Liisa Rosberg osti AC-Tiedotuksen, joka toimi ensin nimellä AC-Sanafor ja vuodesta 2016 nimellä Ahjo Communications. Erkki Yrjölä osti enemmistön Markkinointi Topitörmästä, joka myytiin pian ranskalaiselle Publicis-ryhmälle ja tunnettiin myöhemmin nimillä Skandaali ja Reputation Helsinki. Turkama & Kumppaneiden pitkäaikaisia suuria asiakkaita olivat muiden muassa Canon sekä Silja Line, jolle Turkamalla löydettiin tunnusmusiikiksi 1970-luvulta asti käytetty Francis Lain sävelmä ”Un homme et une femme”. ==Lähteet== * ===Viitteet=== ==Aiheesta muualla== * (maksullinen) Luokka:Entiset suomalaiset mainostoimistot
Josh Smith

Josh Smith (s. 5. joulukuuta 1985 College Park, Georgia) on yhdysvaltalainen koripalloilija, pelipaikaltaan iso laitahyökkääjä. Hän on ammattilaisurallaan pelannut mm. Detroit Pistonsissa ja Atlanta Hawksissa. Smith siirtyi suoraan lukiosta NBA:han pelaamatta otteluakaan yliopistosarja NCAA:ssa. Sittemmin säännöt ovat kieltäneet tämän, ja lukiopelaajien on pakko pelata vähintään vuoden yliopistossa tai halutessaan ammattilaisena muualla maailmassa. ==Lähteet== Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Iowan osavaltionyliopisto

Iowan osavaltionyliopisto (, lyhennys ISU) on julkinen yliopisto Amesissa, Iowan osavaltiossa Yhdysvalloissa. Yliopisto on perustettu vuonna 1858, ja vuonna 2012 siellä opiskeli yli 33 000 opiskelijaa. Iowa Staten yliopistoa edustavat NCAA:n alaisessa yliopistourheilussa Iowa State Cyclonesin nimellä kulkevat joukkueet. Perinteisesti yliopistolla on ollut vahva edustus erityisesti miesten koripallossa. ==Aiheesta muualla== *Virallinen urheilusivu ==Katso myös== * Iowan yliopisto Luokka:Iowan yliopistot ja korkeakoulut
T & K

T & K voi tarkoittaa seuraavia: *tutkimus ja (tuote)kehitys, engl. R & D (research and development) *Turkama & Kumppanit, suomalainen mainostoimisto 1963–1991
Vala (Edda)

Vala, völva tai völa () on pohjoismaisen mytologian ennustajatar. Tunnetuin vala esiintyy Eddan Völuspássa.WSOY Iso tietosanakirja 10, s. 88, WSOY 1997 ISBN 951-0-20163-4Aikio & Vornanen 1993, s. 638 Sana on lähtöisin muinaisnorjan sanasta vǫlr, joka tarkoittaa sauvaa, etenkin taikasauvaa. Eirik Rauden saagassa noin vuodelta 1200 kerrotaan, että Grönlannissa oli pakanallisina aikoina tunnettu völva. == Katso myös == * Noita * Tietäjä == Lähteet == *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Skandinaavinen mytologia
Dunnottarin linna

Dunnottarin linna on raunioitunut linna Skotlannin koillisrannikolla. Se on avoin yleisölle. Paikalla on saattanut olla linna 1100-luvulla, mutta nykyinen rakennus on pystytetty myöhemmin, 1300-luvun lopulla. Linna korjattiin ja paikalla tehtiin kaivauksia vuonna 1925. == Lähteet == == Aiheesta muualla == http://www.dunnottarcastle.co.uk/ Luokka:Aberdeenshiren linnat
Valaanpäävaha

Valaanpäävaha eli valaanrasve eli spermaseetti on vahamaista ainetta jota saadaan kaskelotin otsaontelosta. Se on alkuun öljymäistä ja muuttuu vähitellen ruskeankeltaiseksi kovaksi massaksi. Puhdas valaanpäävaha on väritöntä, kidemäistä ja helmiäishohtoista. Siitä saadaan hienoa voiteluöljyä.WSOY Iso tietosanakirja 10, s. 88, WSOY 1997 ISBN 951-0-20163-4 == Lähteet == Luokka:Vahat Luokka:Valaanpyynti
Aspelund

Aspelund on muun muassa seuraavien henkilöiden sukunimi: * Ami Aspelund (s. 1953), suomalainen laulaja * Carl Edvard Aspelund (1816–1902), suomalainen kirkkoherra ja päätoimittaja * Helge Aspelund (1897–1975), suomalainen kemisti * Monica Aspelund (s. 1946), suomalainen laulaja * Ulla Aspelund-Ingman (s. 1944), suomalainen muotoilija ja huonekalusuunnittelija * Viktor Maximilian Aspelund (1842–1912), suomalainen jalkaväenkenraali
Anna Segal

Anna Segal (s. 15. elokuuta 1986) on australialainen uransa päättänyt freestylehiihtäjä, jonka päälaji oli slopestyle. Segal kilpaili freestylehiihdon maailmancupissa ensimmäisen kerran Inawashirossa helmikuussa 2008 sijoittuen half-pipessa 12:nneksi. Parhaimmillaan hän on sijoittunut maailmancupissa kaksi kertaa kolmannelle sijalle slopestylessa. Park City Mountain Resortin MM-kilpailuissa vuonna 2011 hän voitti slopestylessa kultaa. Sotšin talviolympialaisissa 2014 hän sijoittui slopestylessä neljänneksi. Vuonna 2009 hän saavutti slopestylen kultaa X Gameseissa. Hänestä tuli kaikkien aikojen ensimmäinen australialainen X Games -mitalisti. == Lähteet == == Aiheesta muualla == *Anna Segalin kotisivut Luokka:Australialaiset freestylehiihtäjät Luokka:Vuonna 1986 syntyneet Luokka:Elävät henkilöt
Rosalind Groenewoud

Rosalind Groenewoud (s. 10. joulukuuta 1989 Calgary, Alberta) on kanadalainen freestylehiihtäjä, joka kilpailee half-pipessa. Groenewoud voitti Park City Mountain Resortin MM-kilpailuissa 2011 kultaa half-pipessa. Vuonna 2012 hän saavutti superpipen kultaa X Gameseissa. Sotšin olympialaisissa 2014 hän sijoittui seitsemänneksi. Groenewoud kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on saavuttanut maailmancupissa kaksi voittoa; Kreischbergissa tammikuussa 2011 sekä Sierra Nevadassa maaliskuussa 2013. Näiden lisäksi hänellä on kuusi sijoitusta kolmen parhaan joukossa. Hän sijoittui half-pipen maailmancupin pisteissä toiseksi kausilla 2010–2011, 2011–2012 ja 2012–2013. Freestylehiihdon maailmancupin kokonaiskilpailussa hän oli kolmas kaudella 2012–2013. == Lähteet == Luokka:Kanadalaiset freestylehiihtäjät Luokka:Vuonna 1989 syntyneet Luokka:Elävät henkilöt
Suzemka

Suzemka () on kaupunkityyppinen taajama ja samannimisen piirin hallintokeskus Venäjän Brjanskin alueella, 134 kilometriä Brjanskista etelään. Taajamassa on rautatieasema, joka sijaitsee Brjanskista etelään Ukrainan Sumyn alueen Hutor- Mihailovskiin (Ху́тор-Миха́йловский) vievän radan varrella. Aseman kautta kulkee esimerkiksi vilkas Moskovan ja Kiovan välinen junaliikenne. Vuonna 2010 tässä kaupunkikunnan muodostamassa taajamassa asui 9 125 ja koko Suzemkan piirissä 16 654 henkeä. Taajamassa on toiminut juustola ja metsäalankombinaatti. Kuva:Suzemka. Lesnoy pereulok.jpg| Koristeellinen puutalo Suzemkassa. == Asukasluvun kehitys == Oheinen taulukko kuvaa kaupunkimaisen taajaman väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Suzemkan taajamaan ja piiriin keskittynyt sivusto (suzem.ru) *Suzemka. Tserkov Aleksandra Nevskogo (sobory.ru) Luokka:Brjanskin alueen kaupunkityyppiset taajamat
Komaritši

Komaritši () on kaupunkityyppinen taajama ja samannimisen piirin hallintokeskus Venäjän Brjanskin alueella, 106 kilometriä Brjanskista etelään. Taajamassa on rautatieasema. Vuonna 2010 taajaman muodostamassa kaupunkikunnassa asui 7 686 ja koko Komaritšin piirissä 18 064 henkeä. Komaritšin taajamassa on toiminut vaatetehdas, sekä sokerin, voin, juustoa, hedelmien tuotantolaitos ja lihanjalostamo. == Asukasluvun kehitys == Oheinen taulukko kuvaa kaupunkimaisen taajaman väkiluvun kehitystä. Vuosi 1959 1970 1979 1989 2002 2010 Väkiluku ==Lähteet== ==Aiheesta muualla== *Taajamaan ja piiriin keskittynyt sivusto (komarichi.ru) *Komaritšin piirissä ilmestyvän lehden sivusto (verniy-put.ru) Luokka:Brjanskin alueen kaupunkityyppiset taajamat
Brenden Dillon

Brenden Dillon (s. 13. marraskuuta 1990 Surrey, Brittiläinen Kolumbia Viitattu 1.11.2013.) on kanadalainen jääkiekkoilija, pelipaikaltaan puolustaja. Hän pelaa tällä hetkellä NHL-joukkue New Jersey Devilsissä. Helmikuussa 2020 San Jose Sharks kauppasi Dillonin Washington Capitalsiin vaihdossa toisen ja kolmannen kierroksen varausvuoroihin. https://www.nhl.com/news/brenden-dillon- traded-to-washington-by-san-jose/c-315222470?tid=278542340 Lokakuussa 2020 Dillon teki Capitalsin kanssa nelivuotisen jatkosopimuksen, jonka cap hit on 3,9 miljoonaa dollaria. https://www.nhl.com/news/brenden-dillon-signs-four- year-deal-with-washington-capitals/c-319294446 Heinäkuussa 2021 Capitals kauppasi Dillonin Winnipeg Jetsiin vaihdossa toisen kierroksen varausvuoroon vuoden 2022 varaustilaisuudessa ja toisen kierroksen varausvuoroon vuoden 2023 varaustilaisuudessa. https://www.sportsnet.ca/nhl/article/jets-acquire- brenden-dillon-capitals-two-second-round-picks/ Heinäkuussa 2024 Dillon teki vapaana agenttina New Jersey Devilsin kanssa kolmivuotisen ja yhteensä 12 miljoonan dollarin arvoisen sopimuksen. Varaamaton Dillon pelasi ennen ammattilaisuraansa juniorikiekkoa WHL-junioriliigan Seattle Thunderbirdsissä. Maajoukkuetasolla Dillon edusti kotimaataan Kanadaa ensimmäisen kerran vuoden 2013 MM-kisoissa. Hän teki kahdeksassa ottelussa yhden maalin. ==Lähteet== Luokka:Kanadalaiset jääkiekkoilijat Luokka:Winnipeg Jetsin pelaajat Luokka:Vuonna 1990 syntyneet Luokka:Elävät henkilöt
Minskin kuvernementti

Minskin kuvernementti () oli Venäjän keisarikunnan ja sittemmin Valko-Venäjän SNT:n hallinnollinen alue vuosina 1793–1921. Se muodostettiin Puolan toisen jaon jälkeen seudun siirryttyä Venäjän keisarikunnan hallintaan Puola- Liettualta. Kuvernementin rajat ja siihen kuuluvat kihlakunnat muuttuivat vuosien kuluessa useasti. Venäjän keisarikunnan ensimmäisessä koko maan kattaneessa väestönlaskennassa 1897 Minskin kuvernementin asukasluku oli 2 147 621 henkeä ja pinta-ala 80 152,3 neliövirstaa eli 91 218,3 neliökilometriä. Kuvernementti jakautui kihlakuntiin (ujezd). Kuvernementinkaupunki oli Minsk, suuria kihlakuntakaupunkeja olivat Babruisk ja Pinsk. Vuonna 1897 kihlakuntia oli yhdeksän ja kuvernementissä oli oheisen taulukon mukainen kihlakuntajako: Minskin kuvernementin kihlakunnat 1897 Kihlakunta Pinta-ala (neliövirstaa) (neliövirsta=1,138062 km2) Asukasluku Hallintokeskus Minskin kihlakunta Minsk (90 912 as.) Babruiskin kihlakunta Babruisk (Bobruisk, 34 336 as.) Barysaun kihlakunta Barysau (Borisov, 15 063 as.) Tšervenin kihlakunta Tšerven (Igumen, 4 573 as.) Mazyrin kihlakunta Mazyr (Mozyr, 8 076 as.) Navahrudakin kihlakunta Navahrudak (Novogrudok, 7 887 as.) Pinskin kihlakunta Pinsk (28 368 as.) Retšytsan kihlakunta Retšytsa (Retšitsa, 9 280 as.) Slutskin kihlakunta Slutsk (14 349 as.) Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: valkovenäläiset 76,0%, juutalaiset 16,0%, (iso)venäläiset 3,9%, puolalaiset 3,0%, ukrainalaiset 0,5%, tataarit 0,2%, saksalaiset 0,2%, latvialaiset 0,1% ja muut 0,1%. == Lähteet == ==Aiheesta muualla== *1870- Minskaja gubernija (radzima.net) *Revizskije skazki - Minskaja gybernija (gov.by) * Luokka:Venäjän keisarikunnan kuvernementit Luokka:Valko-Venäjän historia Luokka:Minskin historia Luokka:Minskin alue
Svetlana Paramygina

Svetlana Vjatšeslavovna Paramygina (, ; s. 5. huhtikuuta 1965 Jekaterinburg, Venäjä) on ampumahiihtäjä, joka aktiiviurallaan edusti Neuvostoliittoa, yhdistynyttä joukkuetta ja Valko-Venäjää sekä seuratasolla Sport Minskiä. Paramygina aloitti ampumahiihdon harrastamisen 1983 ja nousi Neuvostoliiton maajoukkueeseen 1989. Hän kuului joukkuekilpailun maailmanmestaruuden voittaneeseen Neuvostoliiton joukkueeseen Oslossa 1990 ja Lahdessa 1991. Borovetsin MM-kilpailuissa 1993 hän sai pronssia normaalimatkalla (15 kilometriä) ja kuului Valko-Venäjän hopeajoukkueeseen joukkuekilpailussa. Paramygina saavutti Lillehammerin olympialaisissa 1994 hopeaa 7,5 kilometrin sprinttikilpailussa. Hän kiersi kaksi sakkokierrosta, samoin kuin kilpailun voittanut Myriam Bedard, jolle Paramygina hävisi 1,1 sekuntia. Normaalimatkalla hän sijoittui neljänneksi. Hän oli samana talvena voittamassa joukkuekilpailun maailmanmestaruutta Canmoressa. Paramygina sijoittui Antholzin MM-kilpailuissa 1995 normaalimatkalla neljänneksi ja sprintissä 12:nneksi. Ruhpoldingin MM-kisoissa 1996 hän oli normaalimatkalla viides ja Brezno-Osrbliessa 1997 sprintissä 14:s. Naganon olympialaisissa 1998 hän sijoittui normaalimatkalla 12:nneksi. Vuoden 1999 MM-kilpailuissa hän oli normaalimatkalla kahdeksas, yhteislähdössä kymmenes ja takaa-ajokilpailussa 15:s. Oslon MM-kilpailuissa 2000 hän sijoittui sprintissä yhdeksänneksi ja takaa-ajossa 14:nneksi. Paramygina saavutti EM-kilpailuissa kultaa normaalimatkalla 1995, hopeaa takaa-ajossa 2000 ja pronssia viestissä 1996. Rulla-ampumahiihtoviestin MM-kultaa hän voitti 1998 ja 2000. Hän voitti maailmancupin kokonaiskilpailun kaudella 1993–1994 ja sijoittui toiseksi kaudella 1994–1995. Hän voitti yhdeksän maailmancupin osakilpailua, sijoittui seitsemän kertaa toiseksi ja viisi kertaa kolmanneksi. Hänet valittiin Valko- Venäjän vuoden naisurheilijaksi 1994. Paramygina suoritti aktiiviuransa jälkeen tiedotusopin tutkinnon Valko-Venäjän valtionyliopistossa valmistuen 2002. Hän työskenteli sittemmin toimittajana valkovenäläisessä urheilulehdessä Pressball. Hän on toiminut myös ampumahiihtokommentaattorina Valko-Venäjän televisiossa. == Lähteet == Luokka:Neuvostoliittolaiset ampumahiihtäjät Luokka:Valkovenäläiset ampumahiihtäjät Luokka:Valkovenäläiset olympiamitalistit Luokka:Vuonna 1965 syntyneet Luokka:Elävät henkilöt
Jóannes Patursson

Jóannes Patursson (6. toukokuuta 1866 Kirkjubøur, Färsaaret – 2. elokuuta 1946 Kirkjubøur, Färsaaret) oli färsaarelainen poliitikko, joka oli 1900-luvun alussa saarten kansallisliikkeen merkittävimpiä edustajia. Hän oli 1901–1906 Färsaarten edustajana Tanskan parlamenttissa ja 1901–1946 Färsaarten omassa parlamentissa. Patursson kirjoitti uransa aikana myös useita runoja. == Elämäkerta == Jóannes Patursson syntyi vuonna 1866 Färsaarilla, Kirkjubøurin kylässä. Hänen isänsä omisti Färsaarten suurimman vuokramaatilan.Den Store Danske Encyklopædi. Hän kävi koulunsa Tórshavnissa ja muutti sen jälkeen Norjaan opiskelemaan. Yleensä färsaarelaiset jatkoivat opintojaan Kööpenhaminassa, mutta Patursson meni opiskelemaan Stendin maatalousoppilaitokseen. Patursson vaikuttui Norjassa norjalaisten kansallismielisten aatteista.Jones, s. 553–554. Patursson oli järjestämässä tapaninpäivänä 1888 Løgtingin rakennuksessa pidettyä kokousta, jossa keskusteltiin fäärin kielen ja färsaarelaisen kulttuurin asemasta. Tapaamisen seurauksena perustettiin Føringafelag-niminen järjestö. Tilaisuudessa luettiin myös Paturssonin kirjoittama runo ”Nú er tann stundin komin till handa” (”Heti on nyt käsillä”. Siinä hän vaati, että färsaarelaisten pitäisi yhdessä taistella fäärin kielen rappeutumista vastaan.Wylie, s. 144. Føringafelag hajosi 1890-luvun aikana, ja Patursson lähti siitä 1896.Wylie, s. 155–156. Paturssonin mielestä järjestö oli turhan maltillinen ja keskittyi jatkossa politiikkaan. Hänet valittiin vuonna 1901 sekä Färsaarten että saarten edustajana Tanskan parlamenttiin. Färsaarten parlamentissa hän oli vuoteen 1946 ja Tanskan parlamentissa vuoteen 1906. Paturssonista tuli 1900-luvun alussa Färsaarten itsehallintopolitiikan merkittävimpiä kehittäjiä. Hän esitti Tanskan parlamentissa vuonna 1906 näkemyksensä Färsaarten itsehallinnosta; ehdotus oli todennäköisesti saanut inspiraationsa Islannin vuoden 1904 itsehallintolaista.Debes, Hans Jakob: ”The Formation of a Nation: the Faroe Islands”. Teoksessa Färsaarten parlamentin vuoden 1906 vaalien jälkeen maan separitistiset ja liittoutumista kannattaneet tahot perustivat omat puolueensa. Patursson perusti kannattjiensa kanssa itsehallintopuolueen.Wylie, s. 157. Patursson johti puoluetta vuoteen 1936 saakka, jolloin puolue hajosi maauudistuskysymyksen takia. Patursson vastusti voimakkaasti maauudistusta, mutta pääosa puolueen jäsenistä oli sen kannalla. Edward Mitens valittiin Paturssonin korvaajaksi. Patursson edusti parlamentissa muutaman vuoden sitoutumattomana, mutta sitten hän oli perustamassa kansanpuoluetta. Patursson istui lopulta Färsaarten parlamentissa kuolemaansa vuoteen 1946 asti. Hän kirjoitti elämänsä aikana useita poliittisia tekstejä, runoja ja lauluja. == Lähteet == *Jones, W. Glyn: ”Faroese Literature”. Teoksessa * * === Viitteet === == Aiheesta muualla == Luokka:Färsaarelaiset poliitikot Luokka:Vuonna 1866 syntyneet Luokka:Vuonna 1946 kuolleet
István Sofron

István Sofron (s. 24. helmikuuta 1988 Miercurea Ciuc, Romania Viitattu 1.11.2013.) on unkarilainen jääkiekkoilija, pelipaikaltaan oikea laitahyökkääjä. Hän pelasi kauden 2022–2023 romanialaisessa HSC Csíkszeredassa monikansallista Erste Ligaa. Aiemmin ammattilaisurallaan Sofron on pelannut kotimaansa Fehérvárissa Keski-Euroopan EBEL-liigaa, Krefeld Pinguinessa Saksan DEL-liiga, itävaltalaisissa Klagenfurtissa ja Villacherissa, Wichita Thunderissa ECHL-liigaa sekä Erste Ligan unkarilaisessa MAC Újbudassa. Maajoukkuetasolla Sofron on edustanut Unkaria arvokisoissa useaan otteeseen. ==Lähteet== Luokka:Unkarilaiset jääkiekkoilijat Luokka:Vuonna 1988 syntyneet Luokka:Elävät henkilöt
August Landmesser

August Friedrich Landmesser (24. toukokuuta 1910 Moorrege, Saksa – 17. lokakuuta 1944 Ston, Kroatia) oli saksalainen telakkatyöläinen ja Wehrmachtin rangaistuspataljoonassa taistellut sotilas. Hänet tunnetaan kuuluisasta valokuvasta, jossa Landemesser ainoana henkilönä ei osallistu natsitervehdykseen. Se otettiin Hampurissa Blohm + Vossin telakalla SSS Horst Vessel -koululaivan vesillelaskun yhteydessä 13. kesäkuuta 1936. Valokuva julkaistiin ensimmäisen kerran saksalaisessa Die Zeit -lehdessä maaliskuussa 1991. == Elämä == Hampurin lähellä sijaitsevassa Moorregen kaupungissa syntynyt Landmesser liittyi natsipuolueeseen vuonna 1931 toivoen sen auttavan häntä työpaikan löytämisessä. Landmesser erotettiin puolueesta 1935 hänen kihlauduttuaan juutalaistaustaisen Irma Ecklerin kanssa. He yrittivät myös avioitua, mutta samana syksynä voimaanastuneet Nürnbergin lait estivät avioliiton solmimisen. Vuonna 1937 Landmesser ja Eckler yrittivät paeta Tanskaan, mutta pariskunta joutui pidätetyksi. Heinäkuussa 1938 Landmesser tuomittiin 2,5 vuoden vankeusrangaistukseen rotulakien rikkomisesta ja hänet vangittiin Börgemoorin keskitysleirille. Irma Eckler puolestaan joutui Hampurin Fuhlsbüttelissa sijainneelle keskitysleirille, jossa hän synnytti pariskunnan toisen tyttären. Myöhemmin Eckler oli vangittuna Oranienburgin, Lichtenburgin ja Ravensbrückin keskitysleireillä, josta hänet siirrettiin Bernburgin eutanasiakeskukseen helmikuussa 1942. Eckler surmattiin Bernbergissä ilmeisesti parin kuukauden kuluttua huhtikuun lopussa. August Landmesser vapautettiin keskitysleiriltä tammikuussa 1941 ja hän sai työpaikan kuljetusliikkeen esimiehenä Warnemündessä. Helmikuussa 1944 Landmesser määrättiin Wehrmachtin Strafbattalion-rangaistuspataljooniin kuuluneeseen 999. jalkaväkipataljoonaan, joka oli alun perin toiminut Pohjois-Afrikassa. Hän taisteli pataljoonan riveissä Balkanin niemimaalla ja kaatui Kroatiassa lokakuussa 1944. == Kuoleman jälkeen == August Landmesser ja Irma Eckler julistettiin kuolleiksi vuonna 1949. Viranomaiset vahvistivat heidän avioliittonsa postuumisti kesällä 1951. Vuonna 1996 pariskunnan nuorempi tytär Irene Eckler julkaisi perheensä tarinan kirjana, joka sisältää muun muassa hänen äitinsä kirjeitä sekä lukuisia viranomaisten dokumentteja. == Lähde == *"A Family Torn Apart by Rassenschande – Political Persecution in the Third Reich" Irene Eclerin teoksen verkkoversio. Luokka:Vuonna 1910 syntyneet Luokka:Vuonna 1944 kuolleet Luokka:Saksalaiset toisessa maailmansodassa kaatuneet
Pulan yliopisto

Pulan yliopisto () on vuonna 2006 perustettu yliopisto Kroatiassa. Sen opiskelijamäärä on 2 465 (2011). Yliopiston rehtori on Alfio Barbieri.Rektorat ==Lähteet== == Aiheesta muualla == * Viralliset sivut , , Luokka:Kroatian yliopistot ja korkeakoulut
Elin Kristiansen

Elin Synnøve Kristiansen (s. 9. heinäkuuta 1968 Elverum) on norjalainen ampumahiihtäjä. Hän edusti aktiiviurallaan Vestre Trysil IL -seuraa. Kristiansen sijoittui Lahden MM-kilpailuissa 1987 sprinttikilpailussa (5 kilometriä) 15:nneksi. Chamonix'n MM-kilpailuissa 1988 hän saavutti hopeaa sekä normaalimatkalla (10 kilometriä) että viestissä. Feistritzin MM- kilpailuissa 1989 hän sai hopeaa joukkuekilpailussa ja oli 13:s sprintissä. Kristiansen saavutti Oslon MM-kilpailuissa 1990 hopeaa viestissä ja pronssia sprintissä (7,5 kilometriä). Hän kuului hopeaa saaneeseen Norjan viestijoukkueeseen myös Lahden MM-kisoissa 1991. Albertvillen olympialaisissa 1992 hän sijoittui normaalimatkalla yhdeksänneksi ja sprintissä 15:nneksi, Lillehammerissa 1994 sprintissä kymmenenneksi. Hän kuului joukkuekilpailun maailmanmestaruuden voittaneeseen Norjan joukkueeseen Antholzissa 1995. Kristiansen sijoittui maailmancupin kokonaiskilpailussa toiseksi kaudella 1987–1988, seitsemänneksi kausilla 1988–1989 ja 1990–1991 sekä yhdeksänneksi kaudella 1991–1992. Hän voitti kolme maailmancupin osakilpailua, sijoittui kaksi kertaa toiseksi ja viisi kertaa kolmanneksi. == Lähteet == Luokka:Norjalaiset ampumahiihtäjät Luokka:Vuonna 1968 syntyneet Luokka:Elävät henkilöt
Andreas Osowski

Andreas Jerzy Osowski (ent. Andrzej, s. 4. toukokuuta 1978 Olsztyn Puola) on puolalainen pikajuoksija. Hän on muuttanut Suomeen kilpailemaan ja asumaan ennen vuosituhannen vaihdetta. Seuratasolla Osowski edustaa nykyisin IF Länkeniä ja toimii itse omana valmentajanaan. Maajoukkuekilpailuihin hänellä ei ole kuitenkaan edustusoikeutta Suomessa, sillä hänellä on vain Puolan kansalaisuus. Kalevan kisoista Osowski on saavuttanut hopeaa 100 metrin juoksussa vuonna 2003. == Lähteet == Luokka:Puolalaiset pikajuoksijat Luokka:Vuonna 1978 syntyneet Luokka:Elävät henkilöt
Heikki Pärnä

Heikki Kalervo Pärnä (s. 6. huhtikuuta 1981 Paimio) on suomalainen korkeushyppääjä. Hän edustaa Turun Urheiluliittoa ja hänen valmentajanaan toimii Matti Mettala. Kalevan kisoista Pärnä on saavuttanut korkeushypyn pronssia vuonna 2003. Lisäksi hän on voittanut kahdesti pronssia sisäratojen SM-kilpailuissa, vuosina 2002 ja 2004.http://www.tilastopaja.org/db/fi/atm.php?ID=2251 == Lähteet == Luokka:Suomalaiset korkeushyppääjät Luokka:Vuonna 1981 syntyneet Luokka:Elävät henkilöt
Jonne Willman

Jonne Mikael Willman (s. 15. maaliskuuta 1977 Noormarkku) on suomalainen seiväshyppääjä. Hän edusti urallaan Noormarkun Nopsaa ja hänen valmennuksestaan vastasivat Reijo Willman, Seppo Välimäki ja Jari Holttinen. Kalevan kisoista Willman voitti seiväshypyn pronssia vuonna 2003. Willman osallistui alle 20-vuotiaiden EM-kilpailuihin 1995 (sijoitus 11:s) ja MM- kilpailuihin 1996 (8:s). == Lähteet == Luokka:Suomalaiset seiväshyppääjät Luokka:Vuonna 1977 syntyneet Luokka:Elävät henkilöt
Pörssiosake

Pörssiosake tarkoittaa sellaista osaketta, joka noteerataan yhdessä tai useammassa arvopaperipörssissä. Pörssiosakkeita on pörssiyhtiöissä. Osakkeen pörssissä muodostuvaa markkinahintaa sanotaan pörssikurssiksi eli osakekurssiksi. Pörssiosakkeet ovat yleisiä osakesijoittamisen kohteita. Pörssiyhtiön kaikki osakkeet eivät välttämättä ole pörssiosakkeita. Yhtiöllä voi olla useita osakesarjoja, joita kaikkia ei ole noteerata pörssissä. Suomessa pörssiosakkeet kuuluvat nykyisin arvo-osuusjärjestelmään. Luokka:Sijoittaminen * Luokka:Osakemarkkinat
Emil Aro

Kustaa Emil Aro (vuoteen 1906 Axelbo, 2. maaliskuuta 1897 Köyliö – 16. maaliskuuta 1972) toimi Osuustukkukaupan (OTK) teollisuustoiminnan johtajana 1940- ja 1950-luvuilla toiminnan ollessa laajimmillaan. Viitattu 1.11.2013 Aron ensimmäinen työpaikka vuodesta 1915 lähtien oli Valtionrautateiden palveluksessa muun muassa jarrumiehenä Tampere–Pori-rataosuudella. Aro toimi Suomen sisällissodan aikana Nakkilan asemalla kirjurina. Tämä johti valtiorikosoikeudessa tuomioon avunannosta valtiopetokseen. Rangaistus oli kolme vuotta kuritushuonetta, joskaan rangaistusta ei tarvinnut istua kokonaan. Aro keskittyi vuodesta 1920 lähtien työuraansa. Hän sai 1920 myymälänhoitajan paikan Kuopion Työväen Osuuskaupasta. Samaan aikaan hän opiskeli Kulutusosuuskuntien Keskusliiton osuuskauppakoulussa, josta hän sai päästötodistuksen 1922. Vuonna 1928 hän sai Keski-Karjalan Osuusliikkeestä ensimmäisen toimitusjohtajan vakanssin. Aron viimeinen tehtävä ennen sotaa oli Osuusliike Itä-Karjalan toimitusjohtajan tehtävä Sortavalassa 1939–1940 ja siihen liittynyt Karjala-olutta ensimmäisenä Suomessa valmistaneen Sortavalan Panimo Oy:n toimitusjohtajan tehtävä. Näihin aikoihin kaupan keskusliikkeillä oli vaikeuksia saada kotimaisia teollisuustuotteita suoraan tehtailta. Tehtaat halusivat mieluummin myydä ne yksityisen tukkukaupan kautta. Niinpä OTK ja SOK alkoivat valmistaa tavaraa omana tuotantona. Aro nimitettiin vuoden 1941 alussa OTK:n tuotannonjohtajaksi. Johtokunnan jäseneksi hänet kutsuttiin 1953. Aro sai teollisuusneuvoksen arvonimen 1957, kun OTK:n oma tuotanto oli laajimmillaan. Toiminnan mielekkyys oli tällöin katoamassa. Kaikkia tavaroita oli saatavissa myös muilta valmistajilta, eikä kilpailu niiden kanssa aina ollut järkevää. Aron jäädessä 64-vuotiaana eläkkeelle vuoden 1961 lopussa alkoi OTK:n oman tuotannon vähittäinen supistuminen. == Lähteet == == Aiheesta muualla == * Emil Aron kuva Arjenhistoria-sivustossa Luokka:Suomalaiset osuustoimintaliikkeen vaikuttajat Luokka:Vuonna 1897 syntyneet Luokka:Vuonna 1972 kuolleet
Niemisjärvi (Hankasalmi)

Niemisjärvi on kylä ja taajama, joka sijaitsee Hankasalmella Niemisjärven pohjoisrannalla noin 35 kilometrin päässä Jyväskylästä itään. Niemisjärven kylässä asuu noin 700 asukasta. Suurimpiin työllistäjiin kuuluu Kiilto Clean Oy, jonka tuotantolaitos sijaitsee ysitien eteläpuolella. Kylässä toimii Niemisjärven koulu (esi- ja alakoulu, luokka-asteet 0-6) ja sen yhteydessä Niemisjärven kirjasto. Niemisjärven kautta kulkee Jyväskylän–Pieksämäen rataosa, ja siellä sijaitsi aikoinaan Niemisjärven rautatieasema. Kyläkauppana toimi vielä 2010-luvulla on S-ryhmään kuuluva Sale. Niemisjärvellä oli aiemmin myös pankki 1990-luvulla sekä kohtaamispaikkana Maamiesseurantalo. Niemisjärvellä toimii Grill Room -ravintola, joka valittiin vuonna 2024 Suomen parhaaksi burgeriravintolaksi ==Lähteet== * Niemisjärvi ===Viitteet=== Luokka:Keski-Suomen maakunnan taajamat Luokka:Hankasalmen kylät
Mogiljovin kuvernementti

Mogiljovin kuvernementti () eli Mahiljoun kuvernementti oli Venäjän keisarikunnan hallinnollinen alue vuosina 1772–1796 ja 1802–1917. Mogiljovin kuvernementti perustettiin vuonna 1772 tapahtuneen Puolan ensimmäisen jaon jälkeen; tässä jaossa Venäjälle siirtyi suuri kaistale maata nykyisen Valko- Venäjän itäosien seudulta. Mogiljovista tehtiin vuonna 1773 kuvernementin hallintokeskus ja vuonna 1778 nimensä tuolloin Mogiljovin käskynhaltijakunnaksi (наме́стничество) muuttaneen alueen keskus. Myöhempiä Puolan jakoja ja seuranneiden hallinnollisten muutosten seurauksena käskynhaltijakunta lakkautettiin vuonna 1796, kun Valko-Venäjän kuvernementti perustettiin. Mogiljovin kuvernementti synnytettiin uudelleen vuonna 1802. Venäjän keisarikunnan ensimmäisessä koko maan kattaneessa väestönlaskennassa 1897 Mogiljovin kuvernementin asukasluku oli 1 686 764 henkeä ja pinta-ala 42 134,6 neliövirstaa eli 47 951,8 neliökilometriä. Väestöstä 91,3 prosenttia (1 539 577 as.) asui maaseudulla ja 8,7 prosenttia (147 187 as.) kaupungeissa. Väestö jakautui äidinkielensä perusteella seuraavasti: valkovenäläisiä oli 1 390 000, juutalaisia 204 000, (iso)venäläisiä 58 000, puolalaisia 18 000, latvialaisia 7 000, ukrainalaisia (vähävenäläisiä) ja liettualaisia 3 600. Ortodoksisen kirkon piiriin kuului 1 402 000 asukasta, juutalaisuuteen 204 000, katoliseen kirkkoon 50 000 ja vanhauskoisia oli 23 000. Kuvernementti jakautui kihlakuntiin (ujezd), joita oli yksitoista vuonna 1897. Kuvernementinkaupunki oli Mogiljov (Mahiljou) (43 119 as.), mutta myös Gomelin (Homel) kihlakuntakaupunki oli merkittävä (36 775 as.). Vuoden 1897 väestönlaskennan aikaan kuvernementissä oli seuraava kihlakuntajako: Mogiljovin kuvernementin kihlakunnat 1897 Kihlakunta Pinta-ala (neliövirstaa) (neliövirsta=1,138062 km2) Asukasluku Hallintokeskus Mogiljovin kihlakunta Mogiljov (Mahiljou, 43 119 as.) Byhovin kihlakunta Byhov (Byh’au, 6 381 as.) Gomelin kihlakunta Gomel (Homel, 36 775 as.) Gorkin kihlakunta Gorki (Horki, 6 735 as.) Klimovitšin kihlakunta Klimovitši (Klimavitšy, 4 714 as.) Mstislavlin kihlakunta Mstislavl (Mstsislau, 8 514 as.) Oršan kihlakunta Orša (13 061 as.) Rogatšovin kihlakunta Rogatšov (Rahatšou, 9 038 as.) Sennon kihlakunta Senno (Sjanno, 4 100 as.) Tšausyn kihlakunta Tšausy (Tšavusy, 4 960 as.) Tšerikovin kihlakunta Tšerikov (Tšerykau, 5 249 as.) Mahiljoun kuvernementti lakkautettiin 1917. Vuosina 1919–1926 suurin osa sen kihlakunnista kuului Valko-Venäjän SNT:n Gomelin kuvernementin piiriin. == Lähteet == ==Aiheesta muualla== * 1910- Mogiljovskaja gubernija (radzima.net) * Mogiljovskaja gubernija. Reki. (mogilev.by) Luokka:Venäjän keisarikunnan kuvernementit Luokka:Valko-Venäjän historia Luokka:Mahiljoun alue Luokka:Homelin alue